alexandrainst/scandi-wiki huggingface dataset:
Ólymbos

Ólymbos (gresk Όλυμπος), òg kalla Olympen, Olympos og Olympus, er det høgaste fjellet i Hellas med ei høgd på 2 919 moh. 

Sidan foten av fjellet ligg ved havnivå er det eitt av fjella i Europa med høgast primærfaktor. Fjellet ligg 100 km frå Thessaloníki, den nest største byen i Hellas. 

Ólymbos er kjend for sitt svært rike planteliv med fleire endemiske artar. Den høgaste toppen på Ólymbos er Mýtikas på 2 919 meter, som på gresk tyder «nase». Mýtikas er den høgaste toppen i Hellas, og det nest høgaste er Skolio på 2 912 meter. Ein kan gå til toppen frå byen Litókhoro, som tyder Byen til gudane fordi han ligg ved foten av fjellet.

I gresk mytologi 
I gresk mytologi er Ólymbos heimen til dei tolv olympiske gudane, dei største gudane i det greske pantheon. Grekarane såg på det som eit krystallpalass der gudane, som Zevs, budde. Då Gaia fødde titanane nytta dei fjella i Hellas som sine troner sidan dei var så store og Kronos sat på sjøve Ólymbos. 

Etymologien og tydinga av namnet Ólymbos er ukjend og det kan ha urindoeuropeisk opphav. Ólymbos er eit mykje brukt namn på fjell. Det finst Ólymbos på Évvia, Ólymbos på Kypros, Mount Olympus i Utah og Mount Olympus i Washington, begge i USA, og mange andre.

Bakgrunnsstoff 
 Mount Olympus på musesnet.gr

Kjelde 

Olymbos
Olymbos
Olymbos
Olymbos
Olymbos
Olymbos
Omblós

Omblós (gresk Ομπλός), Oblos eller Omblos er eit fjell nord i periferieininga Akhaía i Hellas. Fjellet er 720 meter høgt og toppen er forma som ein sukkertopp. Det ligg om lag femten kilometer søraust for Pátra og aust for Ovryá. Det heng saman med ei fjellkjede i sør som stig til 1 100 moh.

Nærliggande stader 
 Ovryá, vest
 Kríni, nordvest
 Sarávali, nordvest
 Elikístra, nord

Geografi 
Mykje av fjellet er dekt av anten gras eller kratt, men ein har furuskog i nordaust. I nord renn elva Glávkos. I vest finn ein treklynger og enger. Omplósklosteret ligg på austsida av fjellet. 

Nabofjellkjeda er Panakhaikó og det ligg andre i aust, i nordaust og i sør. I vest ligg sletter og lågtliggande område. 

På klåre dagar kan ein sjå delar av Akhaía, Erýmanthos i sør, Skóllis og Móvri i vest, delar av Ilía, Etoloakarnanía og delar av Dei joniske øyane.

Kjelder 

Omblos
Omblos
Óthrys

Óthrys (gresk Όθρυς) er eit fjell i periferieiningane Fthiótida og Magnisía i Hellas. Fjelltoppen ligg på grensa mellom dei to periferieiningane og er 1 728 meter høg. Mykje av området er ikkje busett i nord og sørvest. Det einaste unntaket er Anavra sørvest i Magnisía. Fjellet er 15-20 km langt frå nord til sør og 10-15 km langt. Det ligg nordaust for Lamía, søraust for Domokós og sørvest for Vólos. 

Frå toppen av fjellet kan ein mellom anna sjå nordvestenden av øya Évvia. 

5. februar 1991 styrta eit militærfly på fjellet og 63 menneske mista livet. 

I gresk mytologi var Óthrys base for titanane.

Nærliggande stader 
 Neráida, sørvest
 Neokhóri, vest
 Anávra, nordvest
 Ajía Triáda, nordaust
 Ájos Ioánnis, aust
 Rákhes Stylídas, sør
 Paleokerasiá, slr

Kjelder 

Othrys
Othrys
Othrys
Bladfotkreps

Bladfotkreps (Branchiopoda) er ein klasse primitive krepsdyr som hovudsakleg lever i ferskvatn. Det finst om lag 900 beskrivne artar over heile verda, og dei fleste liknar reker. Til gruppa høyrer slektene Daphnia og Artemia, som både er karakteristiske planktondyr og viktige som levandefôr for akvariefisk.

Den eldste kjende arten bladfotkreps har fått namnet Rehbachiella kinnekullensis og levde for 500 millionar år sidan. Han liknar Artemia, noko som har ført til at ein meiner artemidane er dei mest primitive medlemmane i klassa.

Bladfotkreps generelt sett er utstyrt med ei matgrop på buksida, som dei nyttar til å filtrera plankton or vatnet med. Ei samling uspesialiserte bein skapar ei vasstraum som går gjennom denne gropa, og som dyret tek ut mat og oksygen frå. Forskarar trur dette er den eldste livsforma til krepsdyra.

Evolusjon og økologi 
Ein reknar med at bladfotkrepsen oppstod i havet, men at berre dei som vandra opp i ferskvatn overlevde. At mange av dei er så godt tilpassa midlertidige vassamlingar og ekstreme tilhøve (t.d. saltsjøer) kan tyda på at dei har vorte utkonkurrerte av meir avanserte dyr i dei opphavlege leveområda sine. Dette har ført til liten kroppsstorleik og korte generasjonstider. Dei tre ordenane Anostraca, Notostraca og Conchostraca (sistnemnde er parafyletisk) inneheldt dei største bladfotkrepsane og reknast som dei mest primitive krepsdyra - dei fleste av dei er for treige og sårbare til å kunne overleva i vatn med fisk eller andre avanserte predatorar.

Små bladfotkreps, som vasslopper, klarar seg derimot særs godt i område med til dels særs høgt predasjonstrykk. Dei opptrer som dyreplankton i store tal av di dei er svært små, er særs fruktbare og har kort generasjonstid.

Systematikk 
 Underklasse Sarsostraca
 Anostraca (m.a. Artemia)
 Underklasse Phyllopoda
 Lipostraca†
 Notostraca
 Infraklasse Diplostraca
 Laevicaudata
 Spinicaudata
 Cyclestherida
 Cladocera

Kjelder 

 Brusca & Brusca: Invertebrates Sinauer Associates 2002

Bakgrunnsstoff

Krepsdyr
Rettleiing

Rettleiing (vegledning) er ein pedagogisk prosess kor ein rettleiar hjelper ein samtalepartnar til sjølv å finne svar på problem eller utfordringar han møter i arbeidskvardagen eller ved løysing av ei oppgåve.

Dei viktigaste hjelpemidla til ein rettleiar er å lytte og å stille opne spørsmål.

Målet for ei arbeidsvrettleiing er å hjelpe folk til større sjølvinnsikt, til å kunne optimalisere evnene sine og til å lære av eigne erfaringar slik at dei betre kan løyse nye oppgåver som liknar på oppgåver dei har løyst – eller ikkje greidd å løyse – tidlegare.

Rettleiingsteknikkar blir mykje brukte i arbeidlivet; til dømes i form av kollegarettleiing, choaching, individuell rettleiing eller grupperettleiing.

På nettet: 
 Arbeidsrettleiing (ABV)

Pedagogikk
Problemløysing
Mentor

Mentor var i gresk mytologi ein venn av helten Odysseus. Då Odysseus reiste i den den trojanske krigen, overlét han ansvaret for oppsedinga av sonen sin, Telemachos, til Mentor.

Med antikkens Mentor som førebilete, har omgrepet mentor vorte teke i bruk om ein røynd person som hjelper urøynde med løyse ei oppgåve, gjerne i arbeidslivet, ved å gje råd og rettleiing som den meir urøynde har bruk for.

Gresk mytologi
Pedagogikk
Problemløysing
Panakhaikó

Panakhaikó (gresk Παναχαϊκό), òg skrive Panachaicus, Panakhaikos eller Panahaiko, er eit fjell i periferieininga Akhaía i Hellas. I mellomalderen vart fjellet kalla Vodiás (Βοδιάς). Det strekker seg 20 km frå nord til sør (frå Glávkos til Psathópyrgos) og 15-20 km frå aust til vest (frå aust for Pátra til vest for Selianítika). Det er det nordlegaste fjellet på Peloponnes. Det høgaste punktet er 1 926 moh. På fjellet ligg det eit skisenter og to kommunikasjonstårn. Snø er vanleg i områda over 1 000 meter. 

Ein gamal akropolis låg på ein av dei høgaste toppane på Panakhaikó.

Bakgrunnsstoff 
 https://web.archive.org/web/20091001233510/http://www.geocities.com/ggiotop/panaxaiko/

Kjelder 

Panakhaikó
Fjell i Hellas
Panetolikó

Panetolikó (gresk Παναιτωλικό) er ei fjellkjede nord nordvest i periferieininga Etoloakarnanía og sørvest i Evrytanía i Hellas. Fjellet er det høgaste i Etoloakarnanía med ei høgd på 1 924 moh. Det er om lag 25 km langt frå aust til vest og om lag 15 km breitt. Fjellet strekkjer seg frå Ájos Vlásios opp til eit område mellom Stávli og Évinossjøen, ein kunstig innsjø som elva Évinos renn gjennom. 

Frå toppen av fjellet kan ein sjå Akhelóosdalen, der Trikhonídasjøen og Agrínio ligg, Vardoúsiafjella i aust og Píndosfjella i nord.

Næraste stader 

 Prousós, nord
 Kastaniá, nord
 Domnísta, nord
 Stávli, nordaust
 Skouterá, sør
 Khalíki, sør
 Ájos Vlásios, nordvest

Kjelder 

Panetoliko
Panetoliko
Panetoliko
Pangéo

Pangéo (gresk Παγγαίο) er eit fjell i Hellas. I antikken vart fjellet kalla Pangaeon eller Pangaeum og av Homer Nysa. Det ligg om lag 40 km frå Kavála og har ei høgd på 1 956 moh. Namnet på sjølve toppen heiter Máti, som tyder «auge». Egearhavet og sletta frå Fílippi til Dráma ligg i nord. 

Fjellet dekkjer dei søraustlege områda av periferieininga Sérres, og dei nordvestlege områda av Kavála. Fjellet ligg like ovanfor sletta som den antikke byen Fílippi ligg på, mellom elvane Strymónas (Struma) og Xiropótamos. 

Av landsbyar i fjella finn ein Nikísiani og Paleokhóri, som hovudsakleg lever av jordbruk, som korn og tobakk. 

Gull og sølv vart grave ut av fjellet i antikken. Den athenske tyrannen Pisistratos var i eksil i fjella. Utsiktene etter gull gjorde at Aten oppretta ein koloni her rundt 465 fvt., men trakarane massakrerte kolonistane og kolonien vart forlaten.

Kjelder 

Periferieininga Kavála
Periferieininga Sérres
Fjell i Hellas
Pandokrátor

Pandokrátor (gresk skrift Παντοκράτωρ), stundom Pantocrator, er eit fjell nord på Kérkyra i Hellas. Med ei høgd på 906 moh er Pantokrátor det høgaste fjellet på øya. Frå toppen kan ein sjå heile Kérkyra og Albania, som berre ligg like innanfor øya. På særleg klåre dagar kan ein sjå heilt til Italia, som ligg 130 km borte. 

Det går ein smal veg til toppen der det ligg ein kafé for turistar, ein kommunikasjonsstasjon og eit kloster. Det første klosteret på staden var angevinsk, bygd i 1347, men dette vart øydelagd rundt 1537. Den noverande kyrkja kjem frå 1689, og den noverande fasaden vart bygd på 1800-talet.

Galleri

Kjelder 

Denne artikkelen bygger på «Mount Pantokrator» frå ,  den 25. august 2007. 
 oppgav desse kjeldene: 
 www.agni.gr - Det høgaste fjellet på Kérkyra
 Pantokrator på www.corfulinastravel.com

Bakgrunnsstoff 
 Utsyn frå Pantokrátor 

Periferieininga Kérkyra
Fjell i Hellas
Tilrettevising

Ei tilrettevising er ein samtale der ein leiar på bakgrunn av regelbrot eller usømmeleg åtferd gjer klart kva for plikter ein tilsett har, og kva for åtferd leiinga ventar framover. 

Ei tilrettevising skjer helst munnleg, men kan, helst ved gjentekne regelbrot, skje skriftleg ved at det vert ført referat av samtalen.

Tilrettevising vert sett som ein tenesteleg reaksjonsform, men ikkje som ei ordensstraff. Ei skriftleg tilrettevising kan likevel vere av ein slik karakter at den saman med eventuelle seinare brot på
tenesteplikter kan innebere eit grunnlag for å seie
opp arbeidstakaren, og i slike tilfelle kan det vere rett å rekne reaksjonen som ordensstraff med
klagerett.

Kjelde: 
 Sivilombodsmannen (Sak 1999–0600) 

Arbeidsrett
Arbeidsliv
Värmlandsk

Värmlandsk er eit samlenamn for fleire nærskylde svenske dialektar som blir tala i Värmland. Dei genuine dialektane har til dømes enno tre grammatiske kjønn til skilnad mot rikssvensk som berre brukar to.

Dei värmlendske dialektane høyrer til i gruppa götamål.

Skriftspråk 
 û: mellomting mellom u og ø.
 ô: spesiell ø

Svensk språk
Espeværringen

Espeværringen er eit spor i bakken på Espevær i Bømlo kommune forma som ei usymmetrisk lukka kurve. Sporet er om lag 40 centimeter breitt og 63 meter langt i omkrins og vart første gong oppdaga i 1975. Ringen liknar på ein soppring, men undersøkingar på staden har avkrefta soppvekst som ei mogleg forklaring og det finst heller ikkje så langt nokon annan kjent pålitande forklaring på fenomenet.

Kjelder 
 Nettside hos Bømlo kommune 
 Kornsirkler.org om sirklar i naturen 

Bømlo kommune
Curitiba

Curitiba er hovudstaden i delstaten Paraná sør i Brasil. Byen vert rekna som eit viktig økonomisk og kulturelt senter i Sør-Brasil og er også kjent for gode reguleringsplanar for kollektivtrafikk. Curitiba ligg på ei høgslette rundt 930 moh.

Historie 
Portugisarane grunnla ei busetjing på staden i 1639. Ho heitte opphavleg Vila Nossa Senhora da Luz e Bom Jesus dos Pinhais. I 1721 blei namnet endra til Curitiba, og i 1842 fekk staden offisiell bystatus.

Kjelder 
 Denne artikkelen bygger på «» frå , den 23. oktober 2010. 
 

Byar i Brasil
Paraná
Busetnader grunnlagde i 1693
Parnassós

Parnassós (gresk Παρνασσός) er eit fjell av berr kalkstein sentralt i Hellas ovanfor Delfí, nord for Korintbukta. Fjellområdet strekkjer seg inn i dei tre periferieiningane Fthiótida, Viotía og Fokída i Sentral-Hellas. Frå her har ein flott utsyn over dei omliggande olivenlundane og landsbygda. I følgje gresk mytologi er fjellet heilaga til Apollon, dei korykianske nymfene og heimstad til musene. Fjellet var òg viktig for dorianarane. Namnet Paranssos ser ut til å ha sitt opphav i eit førgresk substrat som nyttar *-ssos i stadnamn (t.d. Knossos). *Parna- kan kome frå den same rota til ordet i hettittisk, som tyder «hus».

Mytologi 
Paranssos er kalla opp etter sonen til nymfa Kleodora og mannen Kleopompous. Det fanst ein by der Paranssos var leiar, som vart overfløymt av kraftig regn. Innbyggjarane rømde frå flaumen mot ulande ulvar oppe i fjellet. Her bygde dei overlevande ein annan by og kalla han Lykoreia, som på gresk tyder «ulinga til ulvane». 

Sidan orakelet i Delfi var heilag til guden Apollo, så vart òg sjølve fjellet assosiert med han. I følgje enkelte segner var Parnassós staden der fontena Kastalia låg og heimstad for musene. I følgje andre segner var det Helikon som var musene sin heimstad. Heimstaden til musene vart rekna som opphavet til poesi, musikk og lærdom. 

Parnassós var òg åstad for fleire mindre hendingar i gresk mytologi. 
 I enkelte utgåver av den greske syndflodsoga la arka til Deukalion seg til ro på fjellsida av Parnassós. 
 Orestes gøymde seg på fjellet
 Parnassós var heilaga til guden Dionysos.
 Den korykianske grotta ligg i fjellsida til Parnassós og var heilaga til Pan og musene. 

Parnassós var òg heimstad til Pegasus, hippogriffen til Bellerofon.

Parnassós som metafor 
Namnet Parnassós refererer i litteratur ofte til opphavet til poesi, litteratur og lærdom, og vert nemnd i fleire verk.

Parnassós i dag 
I dag ligg det to skisenter på Parnassós, eit av desse, «Parnassós skisenter», er det største skisenteret i Hellas. Det vert drive gruvedrift etter brunkol i fjellet som vert omdanna til aluminiumoksid og så til aluminium.

Kjelder 

Denne artikkelen bygger på «Mount Parnassus» frå ,  den 26. august 2007.  
 

Parnassos
Parnassos
Parnassos
Parnassos
Parnassos
Parnassos
Revir

Eit revir eller territorium er eit geografisk avgrensa område som eit eller fleire dyr forsvarar mot andre individ av same art, frå tid til annan òg mot andre artar. Dyr som viser slik åtferd vert kalla territoriale. Både pattedyr, fugler, insekter og andre dyr kan vere territoriale.

Revir er ofte knytt til avgrensa ressursar som finst innanfor eit visst område.
Det er få dyr som er territoriale i klassisk forstand, det vil seie at reviret deira inneheldt ein reirplass og nok ressursar til at individet (ofte òg avkommet til individet) kan leva av dei. Dei mest openberre døma på denne typen territorium finst hjå fuglar og fisk; særleg hjå artar med sterke fargeteikningar, som til dømes raudstrupe og siamesisk kampfisk.

Om eit hanndyr held eit revir, kan hannen ofte tola hoer og ungdyr der. Om eit par held reviret saman kan dei forsvara det mot alle artsfrender.

Forsvaret av desse territoria tek sjeldan form av direkte kamphandlingar; som regel vert «eigarskapstilhøvet» markert gjennom ulike teikn som luktavsetjingar, grave- og skrapmerke, song, rop eller anna. Døme på ynlege markeringar er til dømes det raude brystet til raudstrupa, høyrbare kan vera fuglesong eller skrika til brølapen, luktande kan dannast gjennom utskiljing av luktsekret) markeringar. Mange territoriale pattedyr merker grensene til områda sine med luktande sekret som dei som regel skil ut gjennom urin eller spesielle kjertlar på kroppen.

Kjelder

Dyreåtferd
Økologi
Territorium

Territorium er eit område som ein stat har suverenitet over. Historisk omfatta omgrepet all landjorda som tilhøyrde ein stat, men i moderne tid er også sjø- og luftterritorium blitt tekne med. Territorium er eit ledd i det vanlege statsomgrepet. I kraft av sin territorialhøgheitsrett utøver staten si tvangsmakt på sitt territorium, som hovudregel over alt og alle som er innanfor dette territoriet, og har einerett til dette. 

«Territorium» kan også brukast som administrativ nemning om område med ein særskild status. I USA blir nemninga til dømes brukt om stader som ikkje har stilling som delstatar, som Amerikansk Samoa, Guam, Nord-Marianane, Puerto Rico og Dei amerikanske Jomfruøyane. I India har eit eit hovudstadsterritorium, Delhi, medan fleire mindre område er administrert som forbundsterritorium.

Kjelder

«Territorium» (14. januar 2013), Store norske leksikon. Fri artikkel henta 10. januar 2015.

Internasjonal rett
Párnitha

Párnitha (gresk Πάρνηθα), stundom kalla Parnes og Parnetha og i eldre tider Parnes eller Parnis, er ei skogkledd fjellkjede nord for Aten i Hellas og den høgaste på halvøya Attikí med 1 413 moh. Den høgaste toppen heiter Karavóla (Καραβόλα).  Mykje av fjellet er ein nasjonalpark. Toppen ligg 18 km nord for Akhárnes og 30 km nord for Aten. Fjellet dekkjer eit område på om lag 250 km². Andre toppar er Órnio (Όρνιο - 1 350 m), Aéras (Αέρας - 1 160 m), Avgó (Αβγό - 1 150 m), Xerovoúni (Ξεροβούνι, tyder «tørt fjell» - 1 120 m) og Mavrovoúni (Μαυροβούνι - 1 095 m).

Om fjellet 

Av byar rundt fjellet finn ein Asprópyrgos, Fylí, Akhárnes (Menídi), Varymbómbi, Thrakomakedónes, Dekélia, Avlónas og Ájos Stéfanos, i tillegg til busetnaden Ájos Merkoúrios.  Frå toppen kan ein sjå mellom anna fjella Pendéli i aust, Ymittós i søraust og Egáleo i sør, i tillegg til Den thriasiske sletta, Saroniabukta, inkludert øyane Salamína og Éjina og buktene Nord-Évvia-bukta og Sør-Évvia-bukta med øya Évvia på andre sida. Ein kan òg sjå store delar av storbyområdet Aten.

Skogar av gresk gran og aleppofuru dekkjer fjellsidene under tusen meter, og er ofte truga av skogbrann, som i 2005 og 2007. Over tusen meter er det stort sett gras og kratt, og under 300 meter stort sett jordbruksområde og urbane forstader. Ein kan finne om lag tusen planteartar på fjellet, inkludert krokus og tulipanar. Fjellet inneheld òg kronhjort.

Etter den enorme skogbrannen i slutten av juni 2007 forsvann 80 % av dei sjeldne skogane. Forskarar reknar med at det kan ta hundre år før området kjem seg på fote att og at dette kan føre til tyngre luft i Aten og at problema med smog kjem til å auke. Temperaturane kan kome til å stige og flaum kan verte eit problem i fleire år framover.

Fotnotar

Bakgrunnsstoff 
 Offisiell nettside for Párnitha nasjonalpark
 Webkamera på 1 330 m høgd

Kjelde 

Parnitha
Parnitha
Parnitha
Párnonas

Párnonas (gresk Πάρνωνας) eller Málevo (Μάλεβο) er eit fjell aust for Den lakoniske sletta og Evrótasdalen i Hellas. Det har ei høgd på 1 940 moh. og er synleg frå Aten. Den vestlege delen av fjellet ligg i periferieininga Lakonía og den austlege delen ligg i Arkadía. Det er om lag 50 km langt frå nord til sør og 15-25 km breitt. 

Párnonaskjeda skil Lakonía frå Arkadía og består hovudsakleg av kalkstein. Fjellet har den femte djupaste grotta i Hellas, Peletágrotta (543 meter under havet i 2006) og den imponerande vertikale grotta Própantes (360 muh).

Frå toppen av fjellet kan ein mellom anna sjå heilt til Taýjetosfjella, Myrtóohavet og Lakoníabukta.

Nærliggande stader 

 Kastanítsa, nordaust
 Ájos Vasílios, aust
 Platanáki, aust
 Paleokhóri, aust
 Kosmás, søraust
 Jeráki, sør
 Kallithéa, sørvest
 Vamvakoú, vest

Kjelde 

Parnonas
Parnonas
Parnonas
Bahia

Bahia er ein delstat aust i Brasil. Her bur det om lag 13,8 millionar menneske. Delstatshovudstad er Salvador.

Delstatar i Brasil
Levajok fjellkyrkje

Levajok fjellkyrkje (Lævvajåga duoddargir’ko) ligg i Tanadalen i Polmak sokn i Indre Finnmark prosti. 
Levajok har vore preikestad frå gammalt av, ved at presten heldt husmøte på ettermiddagane nokre gonger i året. Frå 1962 var det ei fast høgmesse i Levajok for året. Desse gudstenestene vart heldt i heimen til Samuel Mikkelsen, ein av dei få fastbuande i Levajok, på den tida av året då reindriftssamane kom forbi. Gudstenestespråket var som oftast samisk. 

I 1970 vedtok soknerådet i Polmak å reise ei fjellkyrkje på Levajok. Arbeidet vart i gjennomført med stor dugnadsinnsats og i hovudsak finansiert med lokalt innsamla middel. 19. august 1973 vart kyrkja vigsla av biskop Kristen Kyrre Bremer.

Kjelder: 
 Vår kirke i nord Årbok for Hålogaland 1974: Kåre Kvammen: Levajok fjellkirke

Bakgrunnsstoff 
 

Kyrkjer i Tana
Kyrkjer i Indre Finnmark prosti
Kulturminne i Tana
Langkyrkjer i Nord-Hålogaland bispedømme
Norske kyrkjer frå 1973
Pástra

Pástra (gresk Πάστρα) er eit fjell på grensa mellom periferieiningane Attikí og Viotía. Det er ein del av fjellkjeda Kitherónas og den høgaste toppen heiter Koúrteza (Κούρτεζα) eller Tsoúka (Τσούκα) og er på 1 025 moh. 

Av planteliv på fjellet finn ein kratt, steineik, nåletre og jordbærtre. Av dyr finn ein mellom anna harar, revar, svarttrost og raud rapphøne.

Historie 
Det låg fleire busetnadar rundt Pasta i antikken, som Oinoi (Οινόη), Eleftherai (Ελευθεραί), Erythrai (Ερυθραί) og Ysiai (Υσιαί). Fleire festningsverk vart bygd i fjellsida frå rundt 400 fvt. til moderne tider. 

I desember 1997 styrta eit fly på Pastra då det skulle lande på flybasen i Tanágra.

Religiøse bygg 
På Pastra ligg klosteret Profítis Ilías (Προφήτης Ηλίας) og kyrkjene Ájos Dimítrios (Άγιος Δημήτριος), Ájos Athanásios, (Άγιος Αθανάσιος), Ajía Marína (Αγία Μαρίνα), Ajía Triáda (Αγία Τριάδα) og Ájos Jeórjos (Άγιος Γεώργιος).

Kjelde 

Pastra
Pastra
Pastra
Pílio

Pílio (gresk Πήλιο), òg kalla Pilion, Pelion eller Pelium, er eit fjell søraust i Thessalía i Hellas, som dannar ei halvøy mellom Pagastikósbukta og Egearhavet.

I gresk mytologi var Pílio (som fekk namnet sitt etter den mytiske kongen Peleos, far til Akhilles) heimstad til kentauren Khiron, læremeister for mange greske heltar, som Jason, Akhilles, Thesevs og Herakles. Då gigantane Otus og Efialtes prøvde å storme Olympos (Ólymbos), stabla dei fjella Pílio og Óssa oppå kvarandre. Dette gav opphav til eit ordtak for store oppgåver som ikkje gjev resultat.

Geografi 

I dag høyrer Pílio til periferieininga Magnisía og omsluttar 24 landsbyar, som 

 Ájos Jeórjos Nilías
 Ájos Lavréndios
 Argalastí
 Makrinítsa
 Miliés
 Mourési
 Portariá
 Tsagaráda
 Zagorá

Fjellet er dekt av skog som bøk, eik, lønn og kastanje. Pílio har vore ein turistattraksjon i mange år og har mange stiar og store strender med sand eller småstein.

Historie 

Elektrisitet, radio og bilar vart først introdusert på 1950-talet, bortsett frå i Vólos, som hadde fått alt dette tidlegare. Fjernsyn kom til halvøya i 1970- og 1980-åra, og datamaskinar og Internett seint på 1990-talet. Den nordlege delen av Pílio vart råka av ein skogbrann i juni 2007, som øydela skogar i sentrale område av fjellet. Brannen varte fleire dagar og fleire landsbyar vart øydelagd. I august 2007 kunne ein derimot sjå at fleire tre i skogen byrja å vekse blad igjen, medan buskar voks opp på bakken.

Panorama 

Frå toppen av fjellet kan ein sjå dalane omkring, fjella vest i Magnisía, sletta i Thessalía og dei omliggande fjella, Évvia, Sentral-Hellas og Dei nordlege Sporadane.

Kjelder 
Denne artikkelen bygger på «Pelion» frå ,  den 26. august 2007.

Bakgrunnsstoff 
 http://www.pelion-paths.gr 
 Bilete av Pílio
 Bilete og teikningar av Pílio 
 Píliojernbanen, som spelte ei viktig rolle i den økonomiske utviklinga av området. 
 Offisiell nettside 
 Reiseguide for Pílio

Pilio
Pilio
Pilio